70 מיליון סיבות לעושר

70 מיליון סיבות לעושר היא סדרת דרמה קומית ישראלית ששודרה ב-2014 בערוץ 2 במסגרת שידורי קשת. הסדרה נוצרה על ידי שמוליק לוי שגם שותף בכתיבת התסריט, יחד עם דורון צור, ומשחק בתפקיד ראשי. עלילת הסדרה נסובה סביב דמותו של אלי (שמוליק לוי), שמאי ביטוח אפרורי שזוכה בשבעים מיליון שקלים בהגרלת הלוטו. לאחר שהבין כי על-פי החוק, יהיה חייב להתחלק בסכום הפרס עם אשתו שַׂרִי (נתי קלוגר), ממנה הוא שואף להתגרש, הוא מחליט למנוע ממנה את גילוי הזכייה. חברו הטוב הרצל (דב נבון), עוזר לו לשמור ולהסתיר את הזכייה מאשתו, וסוחף אותו לרעיונות ואפשרויות לניצול הכסף. את נעימת הפתיחה של הסדרה שחיבר רן בגנו מבצע המוזיקאי עומר הרשמן. אלי קונפורטי (שמוליק לוי): נשוי לשרי, שמאי ביטוח תפרן, שזוכה בהגרלה. חבר של הרצל. שַׂרִי קונפורטי (נתי קלוגר): נשואה לאלי, מצפה להתגרש ממנו. עובדת במשרד עורכי דין בבעלות אביה. מנהלת רומן עם תמיר. הרצל פוקס (דב נבון): חבר של אלי, בעל מכבסה. עוזר לו להסתיר את הזכייה מאשתו. נשוי לרותי ואב לתאומות. מרינה (ליאת אזר): מנהלת דוכן הפיס, שבו אלי זכה. גרה עם אמה והבת שלה אוליה. בעבר הייתה בת הזוג של סרגיי. מנשה פירר (אריה מוסקונה): בעל משרד עורכי דין, אביה של שרי. מסובך בפלילים. תמיר (מיכאל הנגבי): עובד אצל פירר, ניהל רומן עם שרי. שולה (שירלי עודד-דורן): מזכירתו של מר פירר. לודה (פירה קנטר): אמה של מרינה. זלמן קוזינסקי (יעקב בודו): מנהל מספרה המשמשת מחבוא לחבורת פשע אותה הוא מנהל. קקרוב (גרגורי טל): עוזרו של מר קוזינסקי. צוף ספיצרמן (אלון נוימן): איש עסקים עשיר. רותי (עירית קפלן): רעייתו של הרצל. סרגיי (אלכסנדר סנדרוביץ'): בן הזוג לשעבר של מרינה, ברח מהכלא, אביה של אוליה. עם עלייתה לשידור זכתה הסדרה לביקורות מעורבות. בעיתון ישראל היום נכתב על הסדרה כי "הבדיחות הצפויות, העלילה הפשוטה והדמויות הגרוטסקיות הן לא משהו שיכול להחזיק לאורך זמן". באתר וואלה נכתב על הסדרה כי "'70 מיליון סיבות לעושר' מחזיקה ברעיון חזק, ועושה חסד עם היכולות הקומיות של שמוליק לוי ושל דב נבון, ופחות מזה עם אלו של נתי קלוגר. להוציא את זה, יש לה פוטנציאל להיות קומדיה חמודה". באתר ynet נכתב כי על הסדרה כי "'70 מיליון סיבות לעושר' הוכיחה שאפשר לעשות פה קומדיה קטנה וחכמה שפשוט תצחיק". באתר Nrg זכתה הסדרה לביקורת על טיב המשחק של המשתתפים בה. פרק הבכורה של הסדרה שודר ב-31 במאי 2014, בערוץ 2 של הזכיינית קשת, זכה ל-25.7% אחוזי מדרוג. התוכנית שודרה בימי שבת לאחר התוכנית "האח הגדול". שידורה של הסדרה הופסק לאחר הפרק הרביעי, עת החל מבצע צוק איתן. עם תום המבצע, חזרה "קשת" לשדר את פרקי הסדרה, החל מ-14 באוגוסט, בימי חמישי לאחר "הפרלמנט". פרק סיום העונה שודר ב-27 בספטמבר 2014 וזכה לרייטינג של 14.6% ו-464 אלף צופים. העונה כללה 13 פרקים וממוצע של 18.8% אחוזי רייטינג. הסדרה דורגה במקום השלישי מבין חמש הדרמות הנצפות ב-2014, אחרי "פלפלים צהובים" ו"רמזור". אתר האינטרנט הרשמי של 70 מיליון סיבות לעושר "70 מיליון סיבות לעושר", באתר אידיבי "70 מיליון סיבות לעושר", במיזם "אישים" לתיעוד היצירה הישראלית צפייה בפרקי הסדרה באתר mako בקרוב על המסך: זכייה ב-70 מיליון שקלים, באתר ‏מאקו‏, 19 במרץ 2013 הזכיה הגדולה של נתי קלוגר: 70 מיליון סיבות לעושר, באתר ‏מאקו‏, 18 במאי 2014 ליטל אבזון, ‏מספרי מזל: מה הייתם עושים עם 70 מיליון שקלים?, באתר ‏מאקו‏, 25 במאי 2014 קים בוסי, ‏מאושרים: מיהו בר המזל שזכה ב-70 מיליון שקלים?, באתר ‏מאקו‏, 29 במאי 2014 ניב שטנדל, עכבר העיר, מרוממה באהבה: ערוץ 1 מחפש צופים, באתר הארץ, 18 בנובמבר 2011 אסף שלונסקי, ‏עובר מסך - חיים באושר ועושר, ישראל היום עמ' 36, 1 ביוני 2014 לילך וולך‏, "70 מיליון סיבות לעושר": עדיף להישאר נשוי ולא להפסיד את הכסף, באתר וואלה, 1 ביוני 2014 סמדר שילוני, "70 מיליון סיבות לעושר": הימור מוצלח, באתר ynet, 1 ביוני 2014 מרינה קיגל, "70 מיליון סיבות לעושר" מוגזמת ומאולצת, באתר nrg‏, 1 ביוני 2014 לי-אור אברבך, ‏רייטינג שבועי: "האח הגדול" של קשת מובילה עם 970 אלף צופים, באתר גלובס, 1 ביוני 2014 לי-אור אברבך, ‏הקיץ הגיע: ירידה כללית בנתוני הצפייה בטלוויזיה בשבוע החולף, באתר גלובס, 8 ביוני 2014 דוד אברהם‏, רייטינג חג: הצילו אותי מהארוחה המשפחתית, באתר וואלה, 28 בספטמבר 2014 לי-אור אברבך, ‏רייטינג שבועי: "האח הגדול" של קשת מובילה עם 970 אלף צופים, באתר גלובס, 1 ביוני 2014 קשת מובילה את הדירוג השבועי עם הצילו! אני לא יודע לבשל